Af öllum nýskráðum bílum til einstaklinga og fyrirtækja á Íslandi 2019 voru 28,4% annað hvort rafmagns - eða tengiltvinnbílar . Aðeins Noregur getur stært sig af hærra hlutfalli nýskráninga rafmagns - og tengiltvinnbíla fyrir árið 2019 . Bílaumboðið Hekla heldur efsta sætinu með 38,5% hlutdeild á vistvæna bílamarkaðnum og var tengiltivinnbíllinn Mitsubishi Outlander PHEV mest seldi bíll ársins 2019 til bæði einstaklinga og fyrirtækja . Eins og áður hefur komið fram seldust alls 11.728 bílar 2019 . Árið 2018 var heildarsalan 17.976 bílar og er samdrátturinn á milli ára um 34,8% . Bílasalan var aðeins að rétta úr kútnum í desember en þá seldust 587 bílar samanborið við 482 bíla í desember 2018 . Mest selda bíltegundin á árinu var Toyota , þar á eftir KIA og þriðja mest selda tegundin var Hyundai . Volkswagen og Nissan komu sætunum þar á eftir .